Gehoorsaamheid aan God word nie in die Kerk of in 'n Christenskool, in tuisonderrig of selfs in die studeerkamer van 'n teoloog gevind nie. Daar is geen houer daarbuite waaruit ons gehoorsaamheid aan God kan skep nie. Gehoorsaamheid aan God is 'n gesindheid en 'n houding, 'n absolute gefokusdheid op Christus, soos wat Hy absoluut gefokus op die Vader was. Dit is onderwerping aan wat Hy s
ê terwyl ons so absoluut op Hom gefokus is. Gehoorsaamheid aan God is 'n bietjie soos Wiskunde. Ons wil Wiskunde leer doen, daarom fokus ons op wat gese word en doen ons soos wat die onderwyser sê. Maar hier eindig die ooreenkoms. Gehoorsaamheid is ook dankbaarheidsliefde. Dit is blydskap in die Here. Dit is vryheid. — MM
Jesus het gebid: “Laat U wil geskied.” En Hy was veilig, ook aan die Kruis. Ons is deur sy gehoorsaamheid aan God se wil vir hierdie lewe en hierna beveilig.
5. God se Woord is die lamp vir ons voet en die lig vir ons pad. (Ps 119.) As wat jy beoog buite Skrifbeginsels val, is dit nie God se wil nie.
8. Wees absoluut eerlik, nugter en denkend. Maak ? lys van die voor-en nadele van wat jy oorweeg. God het vir jou jou verstand gegee om te gebruik.
10. Vas van iets en bid. Bid vir leiding en wysheid, en dit sal vir jou gegee word. Klop by die Here aan oor die regte stappe, en Hy sal die stappe vir jou laat duidelik word.
11. Wag geduldig op die leiding van die Gees soos mense wat weet dat hulle vrae beantwoord sal word. Om aan neerslagtigheid toe te gee terwyl jy wag, is mos nie geloof nie! Geseënd is die mens wat aan My nie begin twyfel nie! (Luk 7:23.)